Na temelju članka 54. stavka 1. Zakona o ustanovama („Narodne novine“ broj 76/93., 29/97., 47/99., 35/08., i 127/19.) te članka 98. Zakona o odgoju i obrazovanju u osnovnoj i srednjoj školi („Narodne novine“ broj 87/08., 86/09., 92/10., 105/10., 90/11., 5/12., 16/12., 86/12., 94/13., 136/14.-RUSRH,152/14., 7/17., 68/18., 98/19., i 64/20.) Školski odbor Osnovne škole Trnovitički Popovac uz prethodnu suglasnost osnivača Bjelovarsko-bilogorske županije dana 07. listopada 2020. donosi

 **ODLUKA O IZMJENAMA I DOPUNAMA STATUTA**

**Članak 1.**

U Statutu Osnovne škole Trnovitički Popovac (KLASA: 012-01/19-01/01, URBROJ:2123-28-01-19-01 od 22. svibnja 2019. godine u članku 14. mijenja se i glasi: „Škola radi u petodnevnom radnom tjednu u dvije smjene, o čemu odlučuje Školski odbor u skladu s prostornim, kadrovskim i drugim uvjetima rada te Državnim pedagoškim standardom osnovnoškolskog sustava odgoja i obrazovanja. Promjene u organizaciji rada Škola je dužna pravodobno najaviti učenicima, roditeljima i osnivaču.“

**Članak 2.**

U članku 47. riječi „nadležni ured državne uprave“ zamjenjuju se riječima „ upravno tijelo županije nadležno za poslove obrazovanja.“

**Članak 3.**

U članku 56. stavku 2. točki 3. iza riječi: „u tijelima državne uprave nadležnim za obrazovanje“ dodaju se riječi :“ odnosno upravnom tijelu županije nadležnom za poslove obrazovanja“

**Članak 4.**

 U članku 72. stavku 1. točki 1. riječi: „radnom odnosu“ zamjenjuju se riječju: „radu“.

U točki 2. riječi: „propisima kojima se uređuju radni odnosi dovode do prestanka ugovora o radu“ zamjenjuju se riječima: „općim propisima o radu dovode do prestanka radnog odnosa.“

**Članak 5.**

Članak 75. mijenja se i glasi:

„ U postupku odlučivanja o razrješenju ravnatelja temeljem članka 72. stavka 1. točaka 3. i 4. te članka 73. ovog statuta, članovi Školskog odbora obvezni su utvrditi postojanje razloga i činjenica za razrješenje.„

**Članak 6.**

Članak 76. mijenja se i glasi : “O prijedlogu za razrješenje ravnatelja članovi Školskog odbora odlučuju tajnim glasovanjem.“

**Članak 7.**

Članak 77. mijenja se i glasi:

„Razriješeni ravnatelj može odluku o razrješenju pobijati tužbom pred nadležnim sudom u roku od trideset dana od dana zaprimanja odluke o razrješenju ako smatra da nisu postojali razlozi za razrješenje iz članka 44. stavka 2. Zakona o ustanovama ili da je u postupku donošenja odluke o razrješenju došlo do povrede koja je značajno utjecala na ishod postupka.“

**Članak 8.**

U članku 90. stavku 2. riječi: „ureda državne uprave „ zamjenjuju se riječima: „upravnog tijela županije nadležnog za poslove obrazovanja.“

U članku 90. stavku 3. riječi: „ured državne uprave u županiji nadležan za poslove obrazovanja. “zamjenjuju se riječima: „upravno tijelo županije nadležno za poslove obrazovanja.“

**Članak 9.**

U članku 91. stavku 2. riječi: „ureda državne uprave“ zamjenjuju se riječima: „upravnog tijela županije nadležnog za poslove obrazovanja.“

**Članak 10.**

U članku 139. stavak 6. mijenja se i glasi:

 „Obveza javnosti rada Škole provodi se u skladu s propisima kojima se uređuje pravo na pristup informacijama i propisima kojima se uređuje zaštita osobnih podataka.“

**Članak 11.**

Članak 146. mijenja se i glasi : “Ako u obavljanju svoje djelatnosti Škola ostvari dobit, ostvarena se dobit upotrebljava za obavljanje i razvoj svoje djelatnosti u skladu s aktom o osnivanju i statutom.“

**Članak 12.**

U članku 153. riječi: „ured državne uprave“ zamjenjuju se riječima: „ upravno tijelo županije nadležno za poslove obrazovanja.“

**Članak 13.**

Ova Odluka o izmjenama i dopunama Statuta stupa na snagu danom objave na oglasnoj ploči Škole.

KLASA: 012-01/20-01/01

URBROJ:2123-28-01-20-02

U Trnovitičkom Popovcu, 07. listopada 2020. godine

Predsjednik Školskog odbora

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Mustafa Bećirspahić, v.r.

Utvrđuje se da je osnivač Bjelovarsko-bilogorska županija na ovu Odluku o izmjenama i dopunama Statuta dao prethodnu suglasnost Zaključkom o davanju prethodne suglasnosti KLASA: 602-02/19-01/26, URBROJ: 2103-09-20-3 od 13. srpnja 2020. godine.

Odluka o izmjenama i dopunama Statuta objavljena je na oglasnoj ploči Osnovne škole Trnovitički Popovac dana 7. listopada 2020. godine.

Ravnatelj škole

\_\_\_\_\_\_\_\_\_\_\_\_\_\_\_

 Stjepan Popić,v.r.